<?xml version="1.0" encoding="utf-8"?>
<page xmlns="http://projectmallard.org/1.0/" xmlns:its="http://www.w3.org/2005/11/its" type="topic" style="problem" id="net-wireless-disconnecting" xml:lang="lv">

  <info>
    <link type="guide" xref="net-wireless"/>
    <link type="guide" xref="net-problem"/>

    <revision pkgversion="3.4.0" date="2012-02-19" status="outdated"/>
    <revision pkgversion="3.10" date="2013-11-10" status="review"/>
    <revision pkgversion="3.18" date="2015-09-28" status="final"/>

    <credit type="author">
      <name>Jim Campbell</name>
      <email>jwcampbell@gmail.com</email>
    </credit>

    <credit type="author">
      <name>Phil Bull</name>
      <email>philbull@gmail.com</email>
    </credit>

    <desc>Jums varētu būt vājš signāls, vai tīkls varētu neļaut savienoties pareizi.</desc>
    <include xmlns="http://www.w3.org/2001/XInclude" href="legal.xml"/>
  </info>

<title>Kādēļ mans bezvadu tīkls mani atvieno?</title>

<p>Var gadīties, ka jūs tiekat atvienots no bezvadu tīkla, lai gan vēlējāties palikt savienots. Jūsu dators parasti mēģinās atkal savienoties ar tīklu, cik vien ātri iespējams (tīkla ikona augšējajā joslā attēlos trīs punktus, ja tas mēģinās atjaunot savienojumu), bet tas var būt kaitinoši, it īpaši, ja tajā laikā izmantojāt internetu.</p>

<section id="signal">
 <title>Vājš bezvadu tīkla signāls</title>

 <p>Bieži iemesls, kādēļ tiekat atvienots no bezvadu tīkla, ir vājais signāls. Bezvadu tīklam ir ierobežots diapazons, tādēļ, ja esat pārāk tālu no bezvadu tīkla bāzes stacijas, jums varētu nebūt pietiekami stiprs signāls, lai saglabātu savienojumu. Signālu var pavājināt arī sienas un citi objekti starp jums un bāzes staciju.</p>

 <p>Tīkla ikona augšējajā joslā atspoguļo, cik stiprs ir bezvadu tīkla signāls. Ja signāls izskatā vājš, pamēģiniet doties tuvāk bezvadu tīkla bāzes stacijai.</p>

</section>

<section id="network">
 <title>Tīkla savienojums nav izveidots pareizi</title>

 <p>Reizēm, kad jūs savienojaties ar bezvadu tīklu, sākumā tas var paziņot, ka esat veiksmīgi savienojies, bet tad drīz vien jūs atvienot. Tas parasti notiek, jo jūsu dators bija tikai daļēji veiksmīgi pieslēdzies tīklam — tam izdevās izveidot savienojumu, bet tas nespēja pabeigt pieslēgumu kādu iemeslu dēļ, un tādēļ tika atvienots.</p>

 <p>Tā iespējamais iemesls ir tas, ka jūs ievadījāt nepareizu bezvadu tīkla paroli, vai jūsu datoram nav atļaujas šajā tīklā (piemēram, tīkls pieprasa lietotāja vārdu).</p>

</section>

<section id="hardware">
 <title>Neuzticama bezvadu aparatūra/draiveri</title>

 <p>Daļa bezvadu tīkla aparatūras var būt mazliet neuzticama. Bezvadu tīkli ir sarežģīti, tādēļ bezvadu tīkla kartes un bāzes stacijas reizēm sastopas ar nelielām problēmām un var zaudēt savienojumu. Tas ir kaitinoši, bet ar daudzām ierīcēm tas notiek diezgan regulāri. Ja laiku pa laikam jūs tiekat atvienots no bezvadu tīkla savienojuma, tas var būt vienīgais iemesls. Ja tas notiek ļoti bieži, jūs varētu apsvērt domu iegādāties citu aparatūru.</p>

</section>

<section id="busy">
 <title>Noslogots bezvadu tīkls</title>

 <p>Bezvadu tīklam noslogotās vietās (piemēram, universitātēs un kafejnīcās) bieži vien daudzi datori mēģina tam pieslēgties vienlaicīgi. Reizēm šie tīkli paliek pārāk noslogoti un var neizturēt visus datorus, kas mēģina tam pieslēgties, tādēļ daži no tiem tiek atvienoti.</p>

</section>

</page>
